b'\n_START_ARTICLE_\nLayla Hamilton\n_START_SECTION_\nCopil\xc4\x83ria\n_START_PARAGRAPH_\nLayla este singura fiic\xc4\x83 a familiei Hamilton, o familie extrem de bogat\xc4\x83. C\xc3\xa2nd Layla era de v\xc3\xa2rsta Sorei, aceasta a mers cu p\xc4\x83rin\xc8\x9bii la Kaleido Stage. Ace\xc8\x99tia au urm\xc4\x83rit spectacolul Alice \xc3\xaen \xc8\x9aara Minunilor, acela\xc8\x99i spectacol pe care succesoarea ei \xc3\xael va urm\xc4\x83ri cu p\xc4\x83rin\xc8\x9bii ei. Nu se \xc8\x99tie dac\xc4\x83 Layla \xc8\x99i Sora urm\xc4\x83reau spectacolul \xc3\xaempreun\xc4\x83. Dup\xc4\x83 ce Layla urmeaz\xc4\x83 cursurile la Kaleido Stage de la v\xc3\xa2rsta de 14 ani, Rola Hamilton se \xc3\xaemboln\xc4\x83ve\xc8\x99te \xc8\x99i va muri. Layla observ\xc4\x83 c\xc4\x83 tat\xc4\x83l ei este distrus de acest lucru \xc8\x99i, observ\xc3\xa2ndu-l c\xc4\x83 pl\xc3\xa2nge, \xc3\xae\xc8\x99i jur\xc4\x83 c\xc4\x83 nu va mai pl\xc3\xa2nge niciodat\xc4\x83; pentru a uita de acest lucru, domnul Hamilton se va afunda \xc3\xaen munca sa de proprietar hotelier. \xc3\x8en tot acest timp, Layla lucreaz\xc4\x83 \xc8\x99i se antreneaz\xc4\x83 enorm pentru a deveni un membru al Kaleido Stage, fiind locul unde o vedea pe mama ei cu adev\xc4\x83rat fericit\xc4\x83. Asistenta Laylei, Macquarie, le spune Sorei \xc8\x99i celorlal\xc8\x9bi c\xc4\x83, atunci c\xc3\xa2nd era mic\xc4\x83, Layla era o fat\xc4\x83 foarte sensibil\xc4\x83, pl\xc3\xa2ng\xc3\xa2nd mereu.\n_START_SECTION_\nAdolescen\xc8\x9ba\n_START_PARAGRAPH_\nLa 17 ani va fi membr\xc4\x83 a juriului la audi\xc8\x9biile pentru noii recru\xc8\x9bi. Din cauza unor obstacole, Sora \xc3\xaent\xc3\xa2rzie, dorind totu\xc8\x99i s\xc4\x83 \xc3\xaencerce s\xc4\x83 dea o prob\xc4\x83 pentru un loc la Kaleido Stage. Layla se ridic\xc4\x83 \xc8\x99i \xc3\xaei repro\xc8\x99eaz\xc4\x83 c\xc4\x83 nu ar fi trebuit s\xc4\x83 \xc3\xaent\xc3\xa2rzie, indiferent de motiv. O trimite pe Sora acas\xc4\x83,\xc3\xaens\xc4\x83 e indignat\xc4\x83 de hot\xc4\x83r\xc3\xa2rea lui Kalos de a urca pe scen\xc4\x83. \xc3\x8ei ofer\xc4\x83 o ocazie pentru a-\xc8\x99i etala abilit\xc4\x83\xc8\x9bile acrobatice, cer\xc3\xa2ndu-i execu\xc8\x9bia Phoenixului de Aur. Aceast\xc4\x83 manevr\xc4\x83 este foarte complicat\xc4\x83, fiind executata la trapez si este \xc8\x99tiut\xc4\x83 doar de Layla. Antren\xc3\xa2ndu-se timp de o s\xc4\x83pt\xc4\x83m\xc3\xa2n\xc4\x83, Sora reu\xc8\x99e\xc8\x99te s\xc4\x83 execute acroba\xc8\x9bia p\xc3\xa2n\xc4\x83 la un punct. Layla \xc3\xaei recunoa\xc8\x99te poten\xc8\x9bialul artistic \xc8\x99i \xc3\xaei \xc3\xaeng\xc4\x83duie s\xc4\x83 stea la Kaleido Stage.\n_START_SECTION_\n\xc3\x8enf\xc4\x83\xc8\x9bi\xc8\x99are\n_START_PARAGRAPH_\nPe parcursul anime-ului Layla etaleaz\xc4\x83 numeroase piese vestimentare, care de obicei sunt constituite din fuste sau rochii elegante. Layla are un costum de culoare lila pentru antrenamentele din arena Kaleido Stage \xc8\x99i sala personal\xc4\x83; acele antrenamente unde este implicat\xc4\x83 apa implic\xc4\x83 folosirea unui costum impermeabil de culoare neagr\xc4\x83 \xc8\x99i portocalie._NEWLINE_P\xc3\xa2n\xc4\x83 spre al doilea OVA, Kaleido Star OVA 2: Legend of Phoenix ~Layla Hamilton Monogatari, Layla este evocat\xc4\x83 cu p\xc4\x83rul lung, desprins sau prins \xc3\xaen coad\xc4\x83. \xc3\x8en acesta Layla va avea p\xc4\x83rul scurt, fiind tuns\xc4\x83 de c\xc4\x83tre Sora. Cu toate acestea, al treilea OVA, Kaleido Star OVA 3: Good da yo! Good! o prezint\xc4\x83 ca av\xc3\xa2nd p\xc4\x83rul lung.\n_START_SECTION_\nKaleido Stage\n_START_PARAGRAPH_\nLayla \xc8\x99i Yuri particip\xc4\x83 la Festivalul de Circ de la Paris, iar Kalos \xc3\xaei aten\xc8\x9bioneaz\xc4\x83 c\xc4\x83 un e\xc8\x99ec acolo le va compromite statutul la Kaleido Stage. Auzind asta, Layla se antreneaz\xc4\x83 \xc3\xaen secret, \xc3\xaembun\xc4\x83t\xc4\x83\xc8\x9bind Phoenixul de Aur. Cei doi c\xc3\xa2\xc8\x99tig\xc4\x83, iar Layla va participa la jurizarea audi\xc8\x9biilor. Nu \xc3\xaei va permite Sorei s\xc4\x83 dea o proba \xc8\x99i o trimite acas\xc4\x83. O provoac\xc4\x83 s\xc4\x83 execute Phoenixul de Aur pentru a vedea dac\xc4\x83 poate s\xc4\x83 r\xc4\x83m\xc3\xa2n\xc4\x83 la Kaleido Stage. Dup\xc4\x83 ce reu\xc8\x99e\xc8\x99te, Layla va avea tangen\xc8\x9be cu ea pe scen\xc4\x83 \xc3\xaen spectacolul Cenu\xc8\x99\xc4\x83reasa. Acolo va face un ad-lib pentru a le acoperi fetelor o gre\xc8\x99eal\xc4\x83 \xc8\x99i le va motiva s\xc4\x83 aib\xc4\x83 cea mai bun\xc4\x83 manevr\xc4\x83 la acel spectacol. Va merge la ni\xc8\x99te film\xc4\x83ri, timp \xc3\xaen care Sora interpreteaz\xc4\x83 rolul Micii Sirene, rol pe care \xc3\xael face \xc3\xaentru totul ca Layla. Dup\xc4\x83 ce termin\xc4\x83 film\xc4\x83rile, aceasta afl\xc4\x83 c\xc4\x83 Sora a copiat-o \xc8\x99i vede apoi Mica Siren\xc4\x83 \xc3\xaen varianta Sorei. Vor fi partenere \xc3\xaen spectacolul Nop\xc8\x9bile Arabe, iar pentru a se sincroniza cu Sora, vor locui \xc3\xaempreun\xc4\x83. Antrenamentele decurg greu, iar acestea se vor antrena pe mare. Spectacolul Nop\xc8\x9bile Arabe este un succes, \xc3\xaens\xc4\x83 Yuri dore\xc8\x99te s\xc4\x83 \xc3\xaenchid\xc4\x83 Kaleido Stage. Layla afirm\xc4\x83 c\xc4\x83, dac\xc4\x83 ar fi \xc8\x99tiut ceva, ar fi f\xc4\x83cut totul ca s\xc4\x83 opreasc\xc4\x83 acest lucru. Mia \xc3\xaenfiin\xc8\x9beaz\xc4\x83 scenariul pentru spectacolul Libertatea, iar dup\xc4\x83 aceea Layla va fi o interpret\xc4\x83 mascat\xc4\x83 cunoscut\xc4\x83 de ceilal\xc8\x9bi ca Vedeta Mascat\xc4\x83 (\xe4\xbb\xae\xe9\x9d\xa2\xe3\x82\xb9\xe3\x82\xbf\xe3\x83\xbc , The Masked Star), av\xc3\xa2nd reprezenta\xc8\x9bii la Marine Park al\xc4\x83turi de trupa Sorei. Va evolua cu Sora la Festivalul de la Vancouver, \xc3\xaens\xc4\x83 va fi demascat\xc4\x83 de Yuri. Fuge \xc3\xaen culise unde, dup\xc4\x83 ce afirm\xc4\x83 c\xc4\x83 \xc8\x99i-a g\xc4\x83sit un partener cu care simte c\xc4\x83 poate primi aplauze care o fac s\xc4\x83 tremure, \xc3\xael vede pe Fool.\n_START_SECTION_\n\xc3\x8ent\xc3\xa2lnirile cu Spiritul Scenei\n_START_PARAGRAPH_\nSora o ia pe Layla, duc\xc3\xa2nd-o \xc3\xaen spatele scenei. Acolo Fool le va povesti despre Manevra Legendar\xc4\x83, \xc3\xaens\xc4\x83 nu le va spune \xc3\xaen ce const\xc4\x83 aceasta. Antrenamentul pentru Manevra Legendar\xc4\x83 va fi coordonat de Kalos la Marele Canion. Acesta const\xc4\x83 \xc3\xaen numeroase exerci\xc8\x9bii fizice, executate doar cu m\xc3\xa2na dreapt\xc4\x83. Layla realizeaz\xc4\x83 c\xc4\x83 pentru ca Manevra Legendar\xc4\x83 s\xc4\x83 fie executat\xc4\x83 cu succes, partenerii trebuie s\xc4\x83 aib\xc4\x83 exact aceea\xc8\x99i greutate. Face multe exerci\xc8\x9bii \xc8\x99i nu m\xc4\x83n\xc3\xa2nc\xc4\x83 pentru a putea sl\xc4\x83bi. Acest lucru \xc3\xaei cauzeaz\xc4\x83 o durere puternic\xc4\x83 de cap, f\xc4\x83c\xc3\xa2nd-o s\xc4\x83 \xc3\xae\xc8\x99i loveasc\xc4\x83 um\xc4\x83rul de o st\xc3\xa2nc\xc4\x83. Observ\xc4\x83 c\xc4\x83 durerea este prea mare, merge la Cape Mary, unde Kate \xc3\xaei spune c\xc4\x83 are o lovitur\xc4\x83 la um\xc4\x83r care se poate agrava dac\xc4\x83 ea continu\xc4\x83 s\xc4\x83 se antreneze. Layla nu o ascult\xc4\x83, execut\xc4\x83 Manevra Legendar\xc4\x83 cu succes \xc8\x99i se va retrage din cauza loviturii.\n_START_SECTION_\nDup\xc4\x83 execu\xc8\x9bia Manevrei Legendare\n_START_PARAGRAPH_\nRecuper\xc3\xa2ndu-se acas\xc4\x83, prime\xc8\x99te nenum\xc4\x83rate oferte pentru diverse scenete, filme, iar Cathy Timor \xc3\xaei va \xc3\xaenm\xc3\xa2na scenariul pentru Salome in Vegas. O va invita pe Sora s\xc4\x83 \xc3\xaei fie partener\xc4\x83, \xc3\xaens\xc4\x83 va hot\xc4\x83r\xc3\xae s\xc4\x83 o includ\xc4\x83 \xc8\x99i pe May. Spectacolul are succes, iar Layla observ\xc4\x83 c\xc4\x83 \xc3\xaenc\xc4\x83 \xc3\xael poate vedea pe Fool. Va reveni la Kaleido Stage pentru a \xc3\xaei \xc3\xaenm\xc3\xa2na lui Kalos Biletele Phoenix, pentru ca o pereche de acroba\xc8\x9bi s\xc4\x83 poat\xc4\x83 participa la Festivalul de Circ de la Paris.\n_START_SECTION_\nFestivalul de Circ de la Paris\n_START_PARAGRAPH_\nLayla Hamilton va anun\xc8\x9ba \xc3\xaenceputul Festivalului de la Paris, unde va \xc8\x9bine un discurs despre necesitatea \xc3\xaenfr\xc3\xa2ngerii unei persoane pentru a deveni c\xc3\xa2stig\xc4\x83tor. Totodat\xc4\x83 ea va \xc3\xaenm\xc3\xa2na trofeul perechii formate din May \xc8\x99i Leon, care c\xc3\xa2\xc8\x99tig\xc4\x83 cu Spirala Demonului.\n_START_SECTION_\nLacul Lebedelor\n_START_PARAGRAPH_\nV\xc4\x83z\xc3\xa2nd c\xc4\x83 Sora se antreneaz\xc4\x83 pentru Acroba\xc8\x9bia \xc3\x8engerului, Layla \xc3\xaei propune lui Kalos un duel \xc3\xaentre ea \xc8\x99i Sora, pentru a vedea cine e demn s\xc4\x83 interpreteze rolul Odettei. Se antreneaz\xc4\x83 \xc3\xaen secret singur\xc4\x83, apoi cu ajutorul lui Yuri, care \xc3\xaei va deveni partener. Acesta este uimit c\xc4\x83 Layla poate stap\xc3\xa2ni Acroba\xc8\x9bia \xc3\x8engerului, de\xc8\x99i avea um\xc4\x83rul lovit. Leon afirm\xc4\x83 \xc3\xaenaintea spectacolului Lacul Lebedelor c\xc4\x83 inexisten\xc8\x9ba duelului dintre Sora \xc8\x99i Layla nu i-ar fi conferit acea \xc3\xaencredere deplin\xc4\x83 \xc3\xaen for\xc8\x9bele sale.\n_START_SECTION_\nLegend of Phoenix ~Layla Hamilton Monogatari~\n_START_PARAGRAPH_\nLayla \xc8\x99i Sora vor acea diferite interpret\xc4\x83ri ale aceluiasi spectacol, Legenda Phoenixului. Layla se preg\xc4\x83te\xc8\x99te la Broadway, dar nu este satisf\xc4\x83cut\xc4\x83 de propria interpretare, sim\xc8\x9bind c\xc4\x83 Phoenixul ei nu va ar\xc4\x83ta rena\xc8\x99terea dac\xc4\x83 nu rena\xc8\x99te ca o nou\xc4\x83 Layla Hamilton. \xc3\x8entr-o \xc3\xaencercare disperat\xc4\x83 de rena\xc8\x99tere, pleac\xc4\x83 cu o biciclet\xc4\x83 spre New York sper\xc3\xa2nd s\xc4\x83 se reg\xc4\x83seasc\xc4\x83. Pe drum \xc3\xaent\xc3\xa2lne\xc8\x99te numeroase persoane str\xc4\x83ine \xc8\x99i amintindu-\xc8\x99i numeroase aspecte ale copil\xc4\x83riei sale, pe parcursul maturiz\xc4\x83rii sale. C\xc3\xa2t timp este singur\xc4\x83, se g\xc3\xa2nde\xc8\x99te la Sora Naegino, p\xc3\xa2n\xc4\x83 c\xc3\xa2nd realizeaz\xc4\x83 c\xc3\xa2t de mult a schimbat-o aceasta, fiindu-i o muz\xc4\x83. Odat\xc4\x83 ce realizeaz\xc4\x83 asta, ea a ren\xc4\x83scut. La sf\xc3\xa2r\xc8\x99itul OVA-ului, ni se arat\xc4\x83 cele dou\xc4\x83 p\xc4\x83s\xc4\x83ri Phoenix diferite.\n_START_SECTION_\nGood day yo! Goood!!\n_START_PARAGRAPH_\nGood day yo! Goood!! este un OVA de 26 de minute, unde \xc3\xaen a doua parte a OVA-ului Layla este prezent\xc4\x83 ca invitat la o lec\xc8\x9bie de g\xc4\x83tit al\xc4\x83turi de Sora Naegino \xc8\x99i May. Layla afirm\xc4\x83 c\xc4\x83 are foarte pu\xc8\x9bin\xc4\x83 experien\xc8\x9b\xc4\x83 \xc3\xaen domeniul gastronomiei, datorit\xc4\x83 mor\xc8\x9bii mamei sale c\xc3\xa2nd ea era la o v\xc3\xa2rst\xc4\x83 fraged\xc4\x83 \xc8\x99i dependen\xc8\x9bei de ajutorul lui Makkoli, baz\xc3\xa2ndu-se pe May \xc3\xaen receptarea lec\xc8\x9biilor sale. Bine\xc3\xaen\xc8\x9beles, Layla nu \xc8\x99tie s\xc4\x83 foloseasc\xc4\x83 nici m\xc4\x83car un cu\xc8\x9bit, cre\xc3\xa2nd numeroase scene comice.'